b'\n_START_ARTICLE_\nKazimieras Simonavi\xc4\x8dius\n_START_SECTION_\nBiografija\n_START_PARAGRAPH_\nKazimieras Simonavi\xc4\x8dius gim\xc4\x97 Raseini\xc5\xb3 kra\xc5\xa1te (baltarusi\xc5\xb3 istorikai tvirtina j\xc4\xaf gimus Vitebske). Pats apie save knygoje \xe2\x80\x9eDidysis artilerijos menas\xe2\x80\x9c para\xc5\xa1\xc4\x97, kad jis\xc2\xa0\xe2\x80\x93 Lietuvos bajoras. Studijavo Vilniaus universitete (baig\xc4\x97 magistro laipsniu 1651\xc2\xa0m. bir\xc5\xbeelio 19 d.). Taip pat tarnavo Abiej\xc5\xb3 Taut\xc5\xb3 Respublikos kariuomen\xc4\x97s artilerijoje, dalyvavo kovose su Maskva, totoriais ir kazokais._NEWLINE_Apie 1645\xc2\xa0m. Vladislovas Vaza skyr\xc4\x97 l\xc4\x97\xc5\xa1\xc5\xb3 gilinti \xc5\xbeinioms Nyderlanduose, kur K. Simonavi\xc4\x8dius dalyvavo tvirtovi\xc5\xb3 kautyn\xc4\x97se, susipa\xc5\xbeino su artilerijos bei karybos naujov\xc4\x97mis. 1647\xc2\xa0m. buvo paskirtas artilerijos in\xc5\xbeinieriumi, o 1648\xc2\xa0m. gr\xc4\xaf\xc5\xbeo \xc4\xaf Abiej\xc5\xb3 Taut\xc5\xb3 Respublik\xc4\x85, kur buvo paskirtas vyriausiojo artilerijos vado pavaduotoju._NEWLINE_Paskutin\xc4\x97s \xc5\xbeinios apie K. Simonavi\xc4\x8di\xc5\xb3 yra i\xc5\xa1 1651\xc2\xa0m. Tais metais jis pasira\xc5\xa1\xc4\x97 dedikacij\xc4\x85 savo veikalo pranc\xc5\xabzi\xc5\xa1kame leidime. Manoma, kad tais metais jis mir\xc4\x97, ta\xc4\x8diau ne\xc5\xbeinoma kada ir kur.\n_START_SECTION_\nKita\n_START_PARAGRAPH_\nK. Simonavi\xc4\x8dius taip pat para\xc5\xa1\xc4\x97 veikal\xc4\x85 apie geometrij\xc4\x85 ir kartografij\xc4\x85. \xc5\xa0io veikalo rankra\xc5\xa1tis yra saugomas Londone.'